นวกิจประกันภัยลงทุนวูบ เจอขาดทุนกว่า30ล้าน
นวกิจประกันภัยอ่วม ไตรมาส 2 ขาดทุน 30 ล้าน รายได้ลงทุน
9 ส.ค. 2559

นวกิจประกันภัยอ่วม ไตรมาส 2 ขาดทุน 30 ล้าน รายได้ลงทุน
นายปิติพงศ์ พิศาลบุตร ประธานกรรมการบริหารและกรรมการผู้อำนวยการบริษัท นวกิจประกันภัย เปิดเผยว่า ในไตรมาส 2 ที่ผ่านมา บริษัทขาดทุนสุทธิ 30.2 ล้านบาท ลดลง 30.8 ล้านบาท หรือ 5,570% เทียบกับงวดเดียวกันของปีก่อนที่มีกำไรสุทธิ 5.5 แสนบาท
ทั้งนี้ เนื่องจากมีผลขาดทุนก่อนค่าใช้จ่ายภาษี 39.6 ล้านบาท เพิ่มขึ้น 38.16 ล้านบาท หรือ 2,633% เทียบกับงวดเดียวกันของปีก่อนที่มีผลขาดทุนก่อนค่าใช้จ่ายภาษี 1.45 ล้านบาท สาเหตุมาจากเบี้ยที่ถือเป็นรายได้ 654 ล้านบาท เพิ่มขึ้น 79.3 ล้านบาท หรือ 13.8% เทียบกับงวดเดียวกันของปีก่อนที่มีเบี้ยที่ถือเป็นรายได้ 574.6 ล้านบาท 
นอกจากนี้ ยังมีรายได้จากเงินลงทุน 26.1 ล้านบาท ลดลง 20 ล้านบาท หรือ 43.7% เทียบกับงวดเดียวกันของปีก่อนที่ทำได้ 46.4 ล้านบาท มีค่าสินไหมทดแทนและค่าใช้จ่ายในการจัดการสินไหมทดแทน 489.3 ล้านบาท เพิ่มขึ้น 128.3 ล้านบาท หรือ 35.5% เทียบกับงวดเดียวกันของปีก่อนที่ทำได้ 360.9 ล้านบาท และมีภาษีเงินได้ที่ถือเป็นรายได้ 9.3 ล้านบาท เพิ่มขึ้นจากปีก่อน 7.3 ล้านบาท หรือ 367.2%
อย่างไรก็ตาม หากเป็นผลการดำเนินงานในงวดครึ่งปีนี้ ยังมีกำไรสุทธิ 4.8 ล้านบาท ลดลงเมื่อเทียบกับงวดเดียวกันของปีก่อนที่มีกำไรสุทธิ 90.3 ล้านบาท